open-index/open-wikipedia-markdown huggingface dataset:
Kohtalon oma

**Kohtalon oma** on suomalaisartisti Chisun kappale hänen kolmannelta studioalbumiltaan *[[Kun valaistun]]*. Warner Music Finland julkaisi sen albumin toisena singlenä 14. marraskuuta 2011. Kappaleen on säveltänyt ja sanoittanut Chisu itse.

Kappale on noussut sekä lataus- että singlelistan kärkeen ja se oli parhaimmillaan myös radioiden soitetuin kappale. Vuonna 2012 kappale soi radiokanavilla 5 300 kertaa ja kaikki esityspaikat mukaan lukien yli 6 500 kertaa, joka teki siitä Suomessa vuoden soitetuimman kappaleen. Single myi myös kultaa lähes 7000 kappaleen myynnillään.

Misko Ihon ohjaama musiikkivideo kappaleesta julkaistiin YouTubessa Chisun virallisella kanavalla 13. joulukuuta 2012. Videolla Chisu esittää tavaratalon yövartijaa, joka syö donitsia, jammailee musiikin tahtiin sekä selaa Cosmopolitan-lehteä – samaan aikaan, kun tyhjässä tavaratalossa siivooja (tanssija Marjo Kuusela) alkaa tanssia kappaleen tahtiin.

## Kappaleet
#

## Listasijoitukset

## Lähteet
Eläinsuojelu natsi-Saksassa

**Eläinsuojelu natsi-Saksassa** oli laajalle levinnyttä ja kansallissosialistit tekivät useita lakiesityksiä eläinsuojelun eteen. Useat natsijohtajat, mukaan lukien Adolf Hitler ja Hermann Göring, olivat eläinsuojelun tukijoita. Monet kansallissosialistit olivat ympäristönsuojelijoita, ja lajien suojelu ja eläinten hyvinvointi olivat merkittäviä asioita natsi-Saksassa. Saksassa nykyisin voimassa olevat eläinsuojelulait ovat ”laimennettuja” versioita Kansallissosialistien natsi-Saksassa käyttöön ottamista laeista.

## Lähteet

## Aiheesta muualla
*Natsi-Saksan vuoden 1933 eläinsuojelulaki 
*
Laakerikirsikka

**Laakerikirsikka** (*Prunus laurocerasus*) on ikivihreä kirsikkalaji.

## Ulkonäkö ja koko

Laakerikirsikan lehdet ovat kiiltävät, noin 15 cm pitkät. Pienet valkoiset kukat kasvavat noin 12 cm pitkissä pystyasentoisissa tertuissa. Niihin kypsyy kirsikan näköisiä punaisia luumarjoja, jotka muuttuvat pian mustiksi.

## Lähteet
Mitchell Langerak

**Mitchell James Langerak** (s. 22. elokuuta 1988 Emerald, Queensland) on australialainen jalkapallomaalivahti. Hän edustaa J-leaguessa pelaavaa Nagoya Grampusta. Hän on pelannut Saksassa seitsemän vuoden ajan.

## Seurajoukkueura

### Melbourne Victory

Langerak allekirjoitti ensimmäisen sopimuksensa aikuisten sarjatasolla helmikuussa 2007, A-Leaguessa pelaavan Melbourne Victoryn kanssa. Pelattuaan kyseisessä joukkueessa häet lähetettiin myöhemmin lainaan South Melbourneen, jossa hänen oli tarkoitus olla ksusi 2007 jotta hän saisi peliaikaa ja kokemusta. 

Lainan aikana hän oli Victoryn joukkueen kolmantena maalivahtina. Kun joukkueen toisena maalivahtina ollut Eugene Galekovic siirtyi Adelaide Unitedin joukkueeseen. Hän pelasi ensimmäisen ottelunsa paikallista vastustajaa Sydney FC:tä vastaan jossa hän päästi kaksi maalia. Avausottelu kuitenkin päättyi 2–2 tasapeliin. 

Kun Galekovic oli siirtynyt Adelaide Unitedin joukkueeseen, Langerakista tuli joukkueen toinen maalivahti. 

## Lähteet
Şäken Aymanov

**Şäken Kenjetayulı Aymanov** (, ; 15. helmikuuta 1914 nykyisen Pavlodarin alueen Bayanawılin piiri – 24. joulukuuta 1970 Moskova) oli kazakstanilainen näyttelijä ja ohjaaja.

Aymanov opiskeli Kazakstanin valistusinstituutissa Semipalatinskissa ja työskenteli vuodesta 1933 lähtien Kazakstanin draamateatterin näyttelijänä ja ohjaajana. Hänen ohjaamansa Muxtar Äwezovin näytelmä *Abay* (1949) sai Stalin-palkinnon vuonna 1952. Hän näytteli myös elokuvissa kuten *Abay änderi* (ven. *Pesni Abaja*, 1946) ja *Jambıl* (*Džambul*, 1953). 

Vuodesta 1953 lähtien Aymanov työskenteli Kazakstanin elokuvastudion Qazaqfïlmin taiteellisena johtajana. Hänen Karl Gakkelin kanssa ohjaamastaan elokuvasta *Maxabbat turalı añız* (*Poema o ljubvi*, 1954) alkoi näytelmäelokuvien säännöllinen tuotanto tasavallassa. Aymanovin muita elokuvia ovat naiskuvaus *Dala qızı* (*Dotš stepei*, 1955), maaseutukuvaukset *Biz osında turamız* (*My zdes živjom*, 1957) ja *Bir awdanda* (*V odnom raione*, 1961), musiikkielokuva *Bizdiñ süyikti däriger* (*Naš milyi doktor*, 1958), *Atameken* (*Zemlja otsov*, 1967) ja vallankumoushistoriallinen *[[Kasakkapäällikön loppu]]* (*Atamannıñ aqırı*, ven. *Konets atamana*, 1971). Aymanov oli perustamassa Kazakstanin elokuvatyöntekijöiden liittoa vuonna 1958 ja työskenteli vuodesta 1963 lähtien sen pääsihteerinä.

Aymanov liittyi NKP:hen vuonna 1940. Vuonna 1964 hänelle myönnettiin Neuvostoliiton kansantaiteilijan arvonimi ja vuonna 1968 Kazakstanin valtionpalkinto. Hänet on palkittu Leninin ja työn punaisen lipun kunniamerkeillä. Qazaqfïlm-studio nimettiin Aymanovin mukaan vuonna 1984.

## Lähteet
* 

### Viitteet

## Aiheesta muualla
* Şäken Aymanov Qazaqfïlmin sivustolla
Rikkasinappi

**Rikkasinappi** (*Sinapis arvensis*) on yksivuotinen ruohovartinen kasvi, joka kuuluu ristikukkaiskasvien heimoon.

## Ulkonäkö ja koko

Rikkasinappi kasvaa 20–60 senttimetriä korkeaksi. Sen lehdet ovat karheita ja kasvavat kierteisesti. Alimmissa lehdissä on ruoti, ylimmät ovat ruodittomia. Kukat ovat keltaisia. Suomessa tavataan rikkasinapin muunnoksina sekä kaljulituista kaljurikkasinappia (var. *arvensis*) että karvalituista karvarikkasinappia (var. *orientalis*).

## Levinneisyys
Rikkasinappia kasvaa koko Euroopassa ja laajoissa osissa Pohjois-Amerikkaa, mihin se on levinnyt ihmisen mukana. Myös Suomessa se on muinaistulokas, ja yleisin Ahvenanmaalla.

## Käyttö
Rikkasinappi tuottaa paljon siemeniä, joista voisi tehdä sinappia, mutta nykyisin ruoanvalmistusta varten viljellään muita lajeja.
Rikkasinappia käytetään usein kiinalaisessa lääketieteessä.

## Lähteet

## Aiheesta muualla
* Suomen Lajitietokeskus: Rikkasinappi – ''Mutarda arvensis''
* Pohjolan kasvien pauloissa: ''Mutarda arvensis'' - rikkasinappi
* Pinkka, Lajintuntemuksen oppimisympäristö: Rikkasinappi (''Mutarda arvensis'')
* ITIS: ''Sinapis arvensis'' 
* United States Department of Agriculture (USDA): ''Sinapis arvensis'' 
* Flora of China: ''Sinapis arvensis''
Tärpättipistaasi

**Tärpättipistaasi** (*Pistacia terebinthus*) on sumakkikasvien (*Anacardiaceae*) heimoon kuuluva puu.  

Tärpättipistaasi kasvaa hitaasti noin yhdeksän metriä korkeaksi ja kuusi metriä leveäksi.

Tärpättipistaasin pähkinöitä voi syödä raakoina tai kypsennettyinä. Niistä tehdään myös ruokaöljyä.

## Lähteet

## Aiheesta muualla
*Kassu – Kasvien suomenkieliset nimet: Tärpättipistaasi (''Pistacia terebinthus'')
*ITIS: Pistacia terebinthus 
*Mehmet Musa Özcana, Olga Tzakoub, Maria Couladisb: Essential oil composition of the turpentine tree (Pistacia terebinthus L.) fruits growing wild in Turkey, Food Chemistry, Volume 114, Issue 1, 1 May 2009, Pages 282–285
Jobinkyynelheinä

**Jobinkyynelheinä** (*Coix lacryma-jobi*) on suurikokoinen tropiikissa kasvava heinäkasvi. Jobinkyynelheinä kasvaa noin metrin korkuiseksi. Sen siemeniä voi syödä keitettyinä.

## Lähteet

## Aiheesta muualla
* Suomen Lajitietokeskus: Jobinkyynelheinä (''Coix lacryma-jobi'')
* ITIS: ''Coix lacryma-jobi'' 
* United States Department of Agriculture (USDA): ''Coix lacryma-jobi'' 
* Flora of China: ''Coix lacryma-jobi'' 
* Centre for Agriculture and Biosciences International (CABI): Coix lacryma-jobi (Job's-tears)
Luxemburgin pääministeri

**Luxemburgin pääministeri** (, , ) on Luxemburgin hallituksen päämies. *Pääministeri*-nimike on ollut virallinen vuodesta 1989 lähtien, tosin epävirallisesti se on ollut käytössä pidempään. Vuosien 1857–1989 aikana hallituksen päämiehen virallinen nimitys oli *hallituksen presidentti*. Ennen vuotta 1857 puhuttiin *neuvoston presidentistä*.

Vuonna 2023 pääministerin kuukausipalkka oli 21 400 €, minkä lisäksi tämä sai 8600 euroa kuukaudessa edustuskuluihin.

Nykyisenä pääministerinä toimii Luc Frieden, joka nimitettiin virkaansa 17. marraskuuta 2023.

## Luettelo pääministereistä
### Sitoutumattomat pääministerit
Luxemburgin ensimmäisen perustuslain voimaantulosta vuodesta 1848 aina 1900-luvun alkuun saakka Luxemburgin politiikkaa hallitsivat sitoutumattomat poliitikot ja valtiomiehet. Suurherttua osallistui aktiivisesti pääministerin valintaan ja henkilökohtaisesti nimitti heidät tehtäväänsä.

### Vuodesta 1918
Luxemburgin puoluejärjestelmän luominen tapahtui vuoden 1915 jälkeen pääministeri Paul Eyschenin kuoltua virassa ollessaan. Eyschenin kuolema synnytti eri liikkeiden välillä valtataistelun, joka johti puoluejärjestelmän vakinaistumiseen.

## Lähteet
* 

### Viitteet

## Aiheesta muualla
* Luxemburgin hallituksen sivusto
Mathew Ryan

**Mathew David Ryan** (s. 8. huhtikuuta 1992 Plumpton) on australialainen jalkapallomaalivahti, joka edustaa Espanjan Primera Divisiónissa pelaavaa Levantea. Hän kuuluu myös Australian jalkapallomaajoukkueeseen.

## Ura
### Seurajoukkueura
Blacktown Cityssä ammattilaisuransa vuonna 2010 aloittanut Ryan siirtyi vain 11 ottelun jälkeen maan pääsarjan Central Coast Marinersiin, jossa hän pelasi neljä kautta. Ryan pelasi yhteensä Marinersin riveissä 80 ottelua ja voitti maan mestaruuden kaksi kertaa. Kesällä 2013 hän siirtyi Belgian pääsarjassa pelaavaan Club Bruggeen. Hän pelasi loistavan kauden 2013–2014, torjuttuaan muun muassa viisi nollapeliä putkeen ja näin hänet valittiinkin sarjan parhaaksi maalivahdiksi kauden päätyttyä. Hän voitti Belgian Cupin 2015. 

Ryan pelasi espanjalaisseura Valenciassa kymmenen Primera Divisiónin ottelua 2015–2016. Kevätkauden 2017 hän oli lainalla KRC Genkissä. Hän siirtyi Englannin Valioliigan Brightoniin kuudella miljoonalla eurolla kesällä 2017. Hän pelasi Brightonissa 121 valioliigaottelua. Kevätkauden 2021 hän oli lainalla Arsenalissa, jossa hän pelasi kolme valioliigaottelua. Kaudella 2021–2022 Ryan pelasi espanjalaisessa Real Sociedadissa kolme Espanjan liigan, kolme Espanjan cupin ottelua ja kolme Eurooppa-liigan ottelua. Elokuussa 2022 hän siirtyi tanskalaisseura FC Kööpenhaminaan.

Ryanin aika FC Kööpenhaminassa jäi vain viiden kuukauden mittaiseksi ja tammikuussa 2023 hän siirtyi 1,5-vuotisella sopimuksella alankomaalaiseen AZ Alkmaariin. Ryan pelasi AZ Alkmaarissa 47 Eredivisien ottelua sekä 11 Konferenssiliigan ottelua.

Heinäkuussa 2024 Ryan allekirjoitti yksivuotisen sopimuksen italialaisseura AS Roman kanssa. Ryan pelasi Romassa vain yhden Italian cupin ottelun ja tammikuussa 2025 hän siirtyi loppukauden kattavalla sopimuksella ranskalaiseen RC Lensiin. Kevätkaudella 2025 Ryan pelasi Lensissä 14 Ligue 1:n ottelua, joissa hän päästi 17 maalia. Nollapelejä hän pelasi kuusi.

Elokuussa 2025 Ryan solmi yksivuotisen sopimuksen espanjalaisseura Levanten kanssa. Sopimukseen sisältyy myös optio yhdestä lisävuodesta.

### Maajoukkueura
Nuorten maajoukkueissa pelannut Ryan teki debyyttinsä A-maajoukkueessa vuonna 2012 Pohjois-Koreaa vastaan. Maajoukkueen päävalmentaja Ange Postecoglou valitsi hänet mukaan vuoden 2014 MM-kilpailuihin, jossa hän pelasi Australian jokaisessa kolmessa ottelussa. Australia hävisi nuo kaikki ja putosi jatkosta. Ryan oli Australian ykkösmaalivahti myös mestaruuteen päättyneissä Aasian-mestaruuskilpailuissa alkuvuodesta 2015. Maanosaliittojen cupissa 2017 kuten myös vuoden 2018 MM-kilpailuissa hän pelasi Australian kaikki kolme ottelua. Myös Aasian-mestaruuskilpailuissa 2019 hän pelasi Australian kaikki viisi ottelua. MM-kilpailujen 2022 karsinnoissa hän oli maajoukkueen kapteeni. Hän on joulukuun 20. päivään 2025 mennessä 100 maaottelua.

## Lähteet
* http://www.transfermarkt.co.uk/en/mathew-ryan/profil/spieler_128969.html?from=direktErgebnis
* http://www.national-football-teams.com/player/50082/Mathew_Ryan.html

### Viitteet
Hennan rautatieasema

**Hennan rautatieasema** () on rautatieliikennepaikka Orimattilassa Lahden oikoradalla, noin 20 kilometriä Mäntsälästä pohjoiseen.

Liikennepaikka otettiin käyttöön syyskuussa 2006, ja se käsittää pääraiteiden lisäksi kaksi sivuraidetta (yksi kumpaankin suuntaan) ohituksia varten. Liikennepaikan nimi muutettiin Lähdemäestä Hennaksi 26. maaliskuuta 2017, ja asemalaiturien rakennustyöt alkoivat samana keväänä. Henkilöliikenteen pysähdykset alkoivat 10. joulukuuta 2017, ja asema palvelee rakenteilla olevaa Hennan asuinaluetta. Raiteelta 1 liikennöidään Helsinkiin ja raiteelta 4 Lahteen.

## Lähteet
Aito rakkaus

**Aito rakkaus** on suomalaisartisti Juha Tapion kappale hänen yhdeksänneltä, Lapislatsulia-studioalbumilta. Sen julkaisi Kaiku Recordings 12. helmikuuta 2014. Kappale oli parhaimmillaan radioiden soitetuin kappale ja latauslistalla sen paras sijoitus oli 24. sija.

## Kappaleet
# 

## Listasijoitukset

## Lähteet
Paremmat päivät

**Paremmat päivät** on suomalaisartisti Juha Tapion kappale hänen yhdeksänneltä, Lapislatsulia-studioalbumiltaan. Sen julkaisi Kaiku Recordings albumin toisena singlenä 17. lokakuuta 2013. Artisti itse on paljastanut kappaleen nimen *Paremmat päivät* valikoituneen nimeksi, koska monet ulkomaalaiset olivat tehneet omalla kielellään samannimisen kappaleen, mutta yksikään suomalainen artisti ei ollut aiemmin tehnyt sen nimistä kappaletta. Kappaleeseen liittyvä musiikkivideo julkaistiin videopalvelu YouTubessa 19. lokakuuta 2013. Kappale ei saavuttanut yhtä suurta menestystä kuin *Lapislatsulia*-albumin ensimmäinen single vaan sen ainoaksi listamerkinnäksi jäi radiolistan 12. sija.

## Kappalelista
# "Paremmat päivät" - 3:20

## Listasijoitukset

## Lähteet
Tohtorinkukat

**Tohtorinkukat** (*Brunfelsia*) on koisokasveihin kuuluva kasvisuku. Siihen kuuluu noin 50 lajia, jotka kasvavat luonnonvaraisina Panaman ja Uruguayn välisellä alueella sekä Antillien saarilla. Ne ovat ikivihreitä pensaita tai pieniä puita, joilla on usein näyttävät kukat. Joidenkin lajien kukat ovat myös tuoksuvia.

Sukuun kuuluvaa tohtorinkukkaa (*Brunfelsia pauciflora* var. *calycina*) viljellään huonekasvina.

Tohtorinkukan kukat vaihtavat väriä: ne puhkeavat tummanvioletteina, muuttuvat päivässä tai kahdessa vaaleanvioletiksi ja seuraavana päivänä valkoisiksi. Samassa kasvissa on siis yleensä kolmen värisiä kukkia yhtaikaa.

## Lajeja
* *[[Brunfelsia pauciflora]]*
** sinitohtorinkukka (*B. pauciflora* var. *calycina*)
* poimutohtorinkukka (*Brunfelsia undulata*) 

## Lähteet

## Aiheesta muualla
* Finto: Kassu – Kasvien suomenkieliset nimet: ''Brunfelsia''
Kaliforniantötterö

**Kaliforniantötterö** (*Darlingtonia californica*) on tötterökasvien heimoon kuuluva lihansyöjäkasvi. Se saattaa olla sukunsa ainoa laji.

## Ulkonäkö ja koko
Kaliforniantötterön lehdet muodostavat tötterön, jonka pohjalla oleva neste sulattaa sinne pudonneet hyönteiset ravinnoksi. Tötterön korkeus on tyypillisesti 20–60 cm, mutta pienimmät voivat olla 1 cm ja suurimmat 1 m.

## Levinneisyys
Kaliforniantötterö on endeeminen Oregonin ja Kalifornian vuoristojen laji.

## Lähteet

## Aiheesta muualla
* Pinkka – Lajintuntemuksen oppimisympäristö: Kaliforniantötterö (''Darlingtonia californica'') 
* ITIS: ''Darlingtonia californica'' 
* United States Department of Agriculture (USDA): ''Darlingtonia californica'' 
* Flora of North America: ''Darlingtonia californica''
Kyrönniemen rautatietunneli

**Kyrönniemen rautatietunneli** sijaitsee Savonlinnassa -rataosalla. Tunneli louhittiin vuonna 1965 ja avattiin liikenteelle 13. kesäkuuta 1969. Tunneli on 336 metriä pitkä, josta kaakkoispuolelta betonielementeillä katettuna on 163 metriä. Tunneli rakennettiin osana 1965–1969 toteutettua 2,5 kilometrin rataoikaisua, jossa rata oikaistiin suoraksi nykyiseltä Kyrönniemenkujalta. Tunnelissa on 90 km/h nopeusrajoitus.

## Lähteet
Alina Eremia

**Alina Eremia** (s. 15. joulukuuta 1993) on romanialainen laulaja ja näyttelijä.

Eremia osallistui vuonna 2005 lasten Eurovision laulukilpailuun kappaleella ”Turai!” ja sijoittui viidenneksi. Sen jälkeen hän on toiminut LaLa band -yhtyeessä sekä tehnyt soolouraa.

## Lähteet
Jättikurpitsa

**Jättikurpitsa** eli **talvisquash** (*Cucurbita maxima*) on kurkkukasvien heimoon kuuluva köynnös, josta on jalostettu lukuisia erinäköisiä lajikkeita ja muotoja.

## Ulkonäkö ja koko
Jättikurpitsa on maassa kiemurteleva köynnös, joka kasvaa viisi metriä pitkäksi varsin nopeasti. Sen kukat ovat yksineuvoisia, mutta samassa yksilössä on sekä hede- että emikukkia. Hyönteiset hoitavat pölytyksen, ja saman yksilön eri kukat voivat pölyttää toisensa. Kukat ovat keltaisia, ja niiden viisi terälehteä ovat kasvaneet kiinni toisiinsa tötteröksi. Heteitä on kolme. Lehdet ovat yksinkertaiset (eivät siis koostu lehdyköistä) ja voivat olla ehjä- tai lovilaitaiset.

Kuva:Cucurbita maxima 2012 G1.jpg
Kuva:CourgeHokkaidoBleue.jpg
Kuva:Home Kitchen Garden Orange and Green Squash.jpg
Kuva:Courges buttercup.JPG
Kuva:2006-10-18Cucurbita pepo06.jpg


## Levinneisyys
Jättikurpitsa on alkujaan kotoisin Etelä-Amerikasta, mutta se on levinnyt ihmisen mukana lähes kaikkialle maailmaan. Se leviää toisinaan luontoon viljelykarkulaisena.

## Lähteet

## Aiheesta muualla
* Laji.fi: Jättikurpitsa (''Cucurbita maxima'')
* Kassu – Kasvien suomenkieliset nimet: Jättikurpitsa tai talvisquash (''Cucurbita maxima'')
* ITIS: ''Cucurbita maxima'' 
* United States Department of Agriculture (USDA): ''Cucurbita maxima'' 
* Flora of China: ''Cucurbita maxima'' 
* Centre for Agriculture and Biosciences International (CABI): Cucurbita maxima (giant pumpkin) 
* Plant List: Cucurbita maxima
Rantapunalatva

**Rantapunalatva** (*Eupatorium cannabinum*), tunnetaan myös nimellä **punalatva**, on asterikasvien heimoon kuuluva monivuotinen ruoho. Sen lehdet muistuttavat ulkonäöltään hampun lehtiä, mistä laji on saanut tieteellisen nimensä *cannabinum*. Ulkonäköä lukuun ottamatta kasveilla ei ole muuta yhteistä.

## Ulkonäkö ja koko

Rantapunalatva on noin 40–150 cm korkea. Varsi haaraton, ruskeanpunainen, yläosastaan haarova ja ainakin latvasta tiheäkarvainen. Lehdet ovat vastakkain ja lyhytruotisia, 3–(5)-lehdykkäisiä, liuskat-lehdykät ovat suikeita ja isohampaisia.

Mykerö on n. 7 mm pitkä, kehtosuomut kahdessa rivissä ovat pyöreäkärkisiä, kalvolaitaisia ja punaisia. Laitakukkia ei ole, kehräkukat joita on vain 5–6 kappaletta, ovat torvimaisia ja punertavia. Heteitä 5. Emiö yhdislehtinen, 1-vartaloinen, 2-luottinen. Kehto lieriömäinen, kehtosuomuja 2 riviä, pyöreäkärkisiä, kalvolaitaisia, punertavia. Mykeröt huiskilomaisena latvamykeröstönä. Kukkii heinä-syyskuussa.

Hedelmä on 5-särmäinen pähkylä, harmaanruskea–musta, noin 3 mm pitkä. Pappus on hapsihaiveninen.

## Levinneisyys
Sitä esiintyy harvinaisena Etelä- ja Itä-Suomessa.

## Elinympäristö
Rantapunalatva kasvaa muutamin paikoin Etelä- ja Kaakkois-Suomen rannoilla ja tulvarannoilla, kosteissa lehdoissa, puronvarsilla ja rehevissä pensastoissa, mutta se on Suomessa hyvin harvinainen.


Tiedosto:Eupatorium cannabinum 02 ies.jpg
Tiedosto:Eupatorium cannabinum (xndr).jpg
Tiedosto:(ms) Eupatorium cannabinum 7.jpg
Tiedosto:Eupatorium cannabinum 05 ies.jpg
Tiedosto:Eupatorium cannabinum 002.JPG
Tiedosto:Eupatorium cannabinum 06 ies.jpg
Tiedosto:Koninginnenkruid1.jpg
Tiedosto:Eupatorium cannabinum 10 ies.jpg
Tiedosto:Eupatorium cannabinum1.jpg
Tiedosto:Fruechte Eupatorium Kopie.jpg


## Lähteet

## Aiheesta muualla
* Kasviatlas 2022: Rantapunalatvan (''Eupatorium cannabinum'') levinneisyys Suomessa.
* Pohjolan kasvien pauloissa: ''Eupatorium cannabinum'' – rantapunalatva
*Pinkka, Lajintuntemuksen oppimisympäristö: Rantapunalatva (''Eupatorium cannabinum'')
*Finto: Kassu – Kasvien suomenkieliset nimet: ''Eupatorium cannabinum'' L. 
*Tunnetko jo punalatvan?
*Flora of China: ''Eupatorium cannabinum'' 
*United States Department of Agriculture (USDA): ''Eupatorium cannabinum'' 
*ITIS: ''Eupatorium cannabinum'' L. 
*Agriculture and Biosciences International (CABI): Eupatorium cannabinum 
*Pherobase: Floral volatiles of Eupatorium cannabinum 
*RHS: Hemp agrimony
Ken Lo

**Kenneth Low Wai-kwong** (s. 17. maaliskuuta 1959 Laosin kuningaskunta) on hongkongilainen elokuvanäyttelijä, sijaisnäyttelijä ja entinen thainyrkkeilijä. Hän oli yksi Jackie Chan Stunt Teamin jäsenistä.

## Varhaisvuodet
Ken Lo syntyi Laosin kuningaskunnassa, josta hän muutti perheensä mukana Kambodžaan, mutta pakeni Thaimaahan vuonna 1975, kun punaiset khmerit valloittivat Kambodžan. Thaimaassa Lo alkoi harjoitella thainyrkkeilyä ja taekwondoa idolinsa Bruce Leen innoittamana ja voitti vuonna 1978 Thaimaan amatöörien mestaruuden. Lo tappeli myös koulussa luokkakavereidensa kanssa välillä leikillä ja toisinaan tosissaan. Vuonna 1980 Lo muutti Hongkongiin ja oli muuttaa Ranskaan etsiessään uutta elämää. Hänen äitinsä oli kuitenkin huolissaan poikansa muutosta ja Lo päätti jäädä Hongkongiin. Hän työskenli oppaana hongkongilaisessa hotellissa thaimaalaisille turisteille. Samoihin aikoihin Lo otteli myös Hongkongissa thainyrkkeilyn parissa vuosina 1982–1984. Tuona aikana Lo otteli eri thainyrkkeilyturnauksissa, myös joukkueturnauksissa. Hän saavutti lopulta seitsemän mestaruutta thainyrkkeilyuransa aikana.

### Näyttelijänä
Lon ensimmäinen elokuvarooli oli Tsui Harkin ohjaamassa komediassa *[[Working Class (elokuva)|Working Class]]* (1985). Tuottajat halusivat pääosassa esiintyneen Sam Huin tappelevan elokuvassa kilpaottelijaa vastaan, minkä myötä Lo sai mahdollisuuden rooliin. Kuvaukset kestivät kolme päivää ja Ken Lo esiintyi elokuvassa kahden minuuten verran. Tämän jälkeen Lo innostui elokuvaurasta ja päätti työskennellä aluksi osa-aikaisena elokuvissa. Samalla hän työskenteli järjestyksenvalvojana eräässä yökerhossa, jossa hän tapasi Jackie Chanin. Chan pyysi Lota työskentelemään hänen stunttiryhmässään elokuvassa *[[Project A II – Iskuryhmä A]]* (1987). Elokuvan myötä Lo esiintyi pitkään pienissä sivurooleissa Jackie Chanin elokuvissa, useimmiten toimintaosuuksissa. Lo nousi suuremman yleisön tietoisuuteen *[[The Legend of Drunken Master]]* (1994) elokuvan myötä. Sittemmin Lo on tunnettu roiston rooleista ja on uransa aikana tehnyt toimintaosuuksia tunnettujen hongkongilaisten näyttelijöiden kanssa, kuten Yuen Biao (*[[Circus Kid]]*), Jet Li (*[[Enforcer]]*), Vincent Zhao (*[[Mahjong Dragon]]*) ja Donnie Yen (*[[Special ID]]*).

## Lähteet
Muurahaispuut

**Muurahaispuut** (*Cecropia*) on nokkoskasvien heimoon kuuluva lehtipuiden suku. Siihen arvioitiin vuonna 1987 kuuluvan 75 lajia, mutta luokittelu muuttuu jatkuvasti. Lajeista suomenkielinen nimi on muurahaispuulla (*Cecropia peltata*).

Suku on nimetty Ateenan tarunomaisen kuninkaan Kekrops I:n mukaan.

## Ulkonäkö ja koko

Muurahaispuilla on tunnusomainen hoikka, suora runko ja sateenvarjomaisesti oksien päihin levittäytyvät isot lehdet. Puut jäävät yleensä alle 18 m korkeiksi ja elävät noin 30 vuotta. Niiden puuaines on pehmeää ja huokoista. Kukat ovat hyvin pieniä ja kasvavat norkoissa. Hede- ja eminorkot muodostuvat eri kasveihin. Emikasvi voi tuottaa kerralla lähes miljoona siementä.

## Levinneisyys
Muurahaispuut ovat kotoisin Keski- ja Etelä-Amerikasta. Ne ovat levinneet osaan Afrikkaa, Malesiaan ja joillekin Tyynenmeren saarille.

## Kasvutapa
Muurahaispuut ovat erittäin nopeakasvuisia ja leviävät nopeasti metsäaukkoihin.

## Muurahaispuut ja eläimet
Muurahaispuut tunnetaan yhteistyöstään muurahaisten kanssa. *[[Azteca]]*-suvun muurahaiset tekevät pesänsä muurahaispuun huokoiseen puuainekseen. Ne saavat myös ravintoa puusta. Muurahaiset puolestaan suojelevat puun lehtiä niitä syöviltä hyönteisiltä.

Laiskiaiset syövät mielellään muurahaispuiden lehtiä.

Trinidadilla lepakot syövät suuria määriä muurahaispuun hedelmiä ja levittävät niiden siemeniä. Costa Ricalla samaa tehtävää hoitavat apinat. Kaikkialla monet lintulajit syövät muurahaispuiden hedelmiä ja levittävät näin niiden siemeniä.

## Lähteet

## Aiheesta muualla
* Finto: Kassu – Kasvien suomenkieliset nimet: ''Cecropia''
Kyröskosken voimalaitos

**Kyröskosken voimalaitos** on Hämeenkyrössä Pappilanjoen Kyröskoskessa sijaitseva voimalaitos, jonka omistaa Metsä Board Kyro. Vanhempi voimalaitos on valmistunut 1912, ja sitä on laajennettu 1926. Sen putous on 22 metriä. Uudempi, tunnelivoimalaitos, otettiin käyttöön 1998.

## Lähteet
The Vixen

**The Vixen** (myös *The Love Pirate*) on vuonna 1916 ensi-iltansa saanut J. Gordon Edwardsin ohjaama yhdysvaltalainen mykkä draamaelokuva, jonka pääosissa ovat Theda Bara ja Herbert Heyes. *The Vixen* kertoo hemmotellusta amiraalin tyttärestä, joka viettelee sisarensa jokaisen miesystävän.

Mary Murillo laati elokuvan käsikirjoituksen, ja William Fox toimi elokuvan tuottajana. Fox Film Corporation oli elokuvan tuotanto- ja jakeluyhtiönä. *The Vixen* kuvattiin Foxin studioilla New Jerseyn Fort Leessä, ja elokuva sai ensi-iltansa Yhdysvalloissa 3. joulukuuta vuonna 1916. *The Vixen* on nykyisin listattu kadonneeksi elokuvaksi.

## Näyttelijät

## Lähteet

## Aiheesta muualla
* 
* 
* ''The Vixen'' Silent era -sivustolla
Kevytmielistä elämää ja luvatonta rakkautta (vuoden 1925 elokuva)

**Kevytmielistä elämää ja luvatonta rakkautta** () on vuonna 1925 ensi-iltansa saanut James Youngin ohjaama yhdysvaltalainen mykkä draamaelokuva, jonka pääosassa on Theda Bara. Elokuva oli Baran ensimmäinen elokuva kuuteen vuoteen ja viimeinen pitkä elokuva. Bara esiintyi vuonna 1926 kahdessa lyhytelokuvassa, jotka jäivät hänen viimeisiksi roolitöikseen. Chadwick Pictures Corporation toimi elokuvan tuotanto- ja levittäjäyhtiönä.

*Kevytmielistä elämää ja luvatonta rakkautta* perustuu vuosina 1915–1916 esitettyyn Louis K. Anspacherin samannimiseen Broadway-näytelmään *[[Kevytmielistä elämää ja luvatonta rakkautta (näytelmä)|Kevytmielistä elämää ja luvatonta rakkautta]]*, jonka pääosassa oli Emily Stevens. Näytelmän pohjalta Douglas Z. Doty laati elokuvan käsikirjoituksen. Vuonna 1918 näytelmästä oli filmatisoitu samanniminen elokuva *[[Kevytmielistä elämää ja luvatonta rakkautta (vuoden 1918 elokuva)|Kevytmielistä elämää ja luvatonta rakkautta]]*, jonka pääosassa on Grace Valentine.

*Kevytmielistä elämää ja luvatonta rakkautta* sai Yhdysvaltain ensi-iltansa 16. marraskuuta vuonna 1925. Elokuva on säilynyt nykypäivään asti, ja se onkin harvoja Baran nykyaikaan säilyneitä elokuvia. *Kevytmielistä elämää ja luvatonta rakkautta* -elokuvaa säilytetään Yhdysvaltain kongressin kirjastossa, ja se on julkaistu VHS:lle ja DVD:lle. Elokuva on 59 minuuttia pitkä DVD-versiossa, joka julkaistiin vuonna 2007.

## Juoni

Caroline Knollys (Theda Bara) on aikomassa mennä kertomaan aviomiehelleen Hubertille (Wyndham Standing) olevansa raskaana, kunnes hän löytää hänet sihteerinsä Emily Maddenin (Eileen Percy) sylistä. Caroline päättää antaa miehelleen opetuksen ja jättää kertomatta, että hän on raskaana. Caroline jättää aviomiehensä Emilyn huomaan ja lähtee Eurooppaan. Caroline synnyttää lapsensa Euroopassa, jossa Carolinesta tulee paljon puhuttu seurapiirihenkilö. Hubertista tulee kateellinen ja mustasukkainen etenkin silloin, kun Caroline palaa kotiin nuoren arkkitehdin, Lawrence Sanburyn (John Miljan), seurassa. Caroline sponsoroi Sanburya. Hubertia kaduttaa Emilyyn sekaantuminen, mutta Caroline on liian itsepäinen antaakseen anteeksi. Kun Hubert menee yllätyksellisesti vierailemaan Carolinelle, hän luulee löytävänsä todisteita avioeropapereista. Avioeroepäilyjen sijaan Hubertille esitellään hänen poikansa, ja Knollysit palaavat yhteen.

## Näyttelijät

## Lähteet

## Aiheesta muualla
* 
* 
* ''Kevytmielistä elämää ja luvatonta rakkautta'' Yhdysvaltain elokuvainstituutin sivuilla 
* ''Kevytmielistä elämää ja luvatonta rakkautta'' TCM Movie Databasessa 
* ''Kevytmielistä elämää ja luvatonta rakkautta'' Library of Congressissa 
* ''Kevytmielistä elämää ja luvatonta rakkautta'' Silent era -sivustolla
Ludwig Czaczkes

**Ludwig Czaczkes** (12. syyskuuta 1898 Wien – 4. elokuuta 1992 Wien) oli itävaltalainen säveltäjä, musiikkitieteilijä ja pianisti. Hänet tunnetaan erityisesti Bach-tutkimuksistaan.

Ludwig Czaczkes opiskeli Wienin musiikkiakatemiassa (Akademie für Musik und darstellende Kunst) vuosina 1912–1916. Hän palveli ensimmäisessä maailmansodassa reservin vänrikkinä vuodet 1916–1918 ja jatkoi opintojaan sodan jälkeen. Hänen opettajiinsa kuuluivat Emil Sauer (piano), Ferdinand Löwe (orkesterinjohto) ja Josef Marx (sävellys). Hän opiskeli myös musiikintutkimusta Wienin yliopistossa Guido Adlerin johdolla vuodesta 1921 alkaen ja esiintyi konserttipianistina. Hän opetti musiikkiakatemiassa pianonsoittoa vuosina 1923–1931. Professuuri hänelle myönnettiin vuonna 1927.

Juutalaisen syntyperänsä vuoksi Czaczkes joutui lähtemään Itävallasta Turkkiin vuonna 1937. Hän opetti pianonsoittoa Ankaran konservatoriossa vuosina 1937–1949 ja palasi sitten Itävaltaan professoriksi entiseen oppilaitokseensa (1949–1968). Hänet kutsuttiin vuonna 1968 Japaniin hoitamaan professuuria.

Czaczkesin tunnetuin musiikkitieteellinen tutkimus lienee J. S. Bachin kokoelmaa *[[Das wohltemperierte Klavier]]* käsittelevä teos *Analyse des Wohltemperierten Klaviers: Form und Aufbau der Fuge bei Bach*.

Czaczkesin puoliso oli oopperalaulaja Dolly Lorenz.

## Lähteet
* 
*
Banksia brownii

**Banksia brownii** on proteakasvien heimoon ja banksioiden sukuun kuuluva kasvilaji, joka kasvaa Australiassa. Laji kasvaa pensaaksi tai pieneksi puuksi. Sen korkeus voi olla jopa kuusi metriä.

Lajia tunnetaan muutamasta esiintymässä Lounais-Australiassa. Esiintymät ovat pieniä ja erillään toisistaan. Lajia uhkaavat tuholaiset, kuten *Phytophthora cinnamomi* -laji, ja elinympäristöjen tuhoutuminen. Laji on luokiteltu äärimmäisen uhanalaiseksi. Australian hallitus teki vuonna 2008 laajan suojeluohjelman sukupuuton estämiseksi.

## Lähteet
Valtakunnanneuvosto

**Valtakunnanneuvosto** voi tarkoittaa ainakin seuraavia valtioelimiä eri maissa:

*Venäjän valtakunnanneuvosto (), vuosina 1810–1917 toiminut elin Venäjän keisarikunnassa, aluksi lainvalmistelija, vuodesta 1906 parlamentin ylähuone
*Valtakunnanneuvosto (), vuosina 1867–1918 Itävalta-Unkarin itävaltalaisen puoliskon parlamentti
*Valtakunnanneuvosto (), Japanissa vuosina 1888–1947 toiminut keisarin neuvoa-antava elin
*Valtakunnanneuvosto (), vuosina 1919–1934 Saksassa osavaltioita edustanut, harvoin kokoontunut parlamentin toinen kamari
*Valtakunnanneuvosto eli Privy Council, Isossa-Britanniassa monarkin neuvonantajien elin, yhä toiminnassa (lisäksi on erillinen vastaava elin Kanadaa varten)
*Valtaneuvosto (), keskiajalla (ja pitkään uudella ajallakin) Ruotsissa, Tanskassa ja Norjassa merkittävä päätöksentekoelin, jonka jäseniä kutsuttiin valtaneuvoksiksi
Emily Davison

**Emily Wilding Davison** (11. lokakuuta 1872 Lontoo – 8. kesäkuuta 1913 Epsom) oli brittiläinen militantti suffragetti, joka tuli tunnetuksi törmättyään kuningas Yrjö V:n omistaman hevosen kanssa Epsomin Derbyssä vuonna 1913. Hän kuoli saamiinsa vammoihin neljä päivää myöhemmin.

## Elämä
Lontoon Blackheathissä syntynyt Davison opiskeli 1890-luvulla Lontoon ja Oxfordin yliopistoissa kirjallisuutta sekä kieli- ja luonnontieteitä. Opintojensa jälkeen hän työskenteli kotiopettajana. Vuonna 1906 Davison liittyi naisten äänioikeutta ajaneeseen Women's Social and Political Union (WSPU) -järjestöön, jonka Emmeline Pankhurst oli perustanut muutamaa vuotta aikaisemmin. Hän lopetti opettajantyönsä vuonna 1908 ja omistautui lähes kokonaan WSPU:n toiminnalle jatkaen samalla kielenopintojaan Lontoon yliopistossa. Davison joutui aktivisminsa vuoksi pidätetyksi kaikkiaan yhdeksän kertaa. Vankeusaikoinaan hän oli useasti nälkälakkossa ja joutui pakkoruokittavaksi.

## Epsomin välikohtaus
Kesäkuun 4. päivänä 1913 Davison matkusti junalla Lontoosta Epsomin kaupunkiin, jossa järjestettiin suuri laukkaurheilutapahtuma Epsomin Derby. Kilpailun aikana hän ryntäsi radalle ja yritti tarttua kuningas Yrjö V:n omistaman Anmer-nimisen hevosen suitsiin. Se kuitenkin törmasi Davisoniin, joka jäi voltin tehneen hevosen jalkoihin menettäen tajuntansa. Davison sai kallonmurtuman sekä sisäisiä vammoja ja kuoli sairaalassa neljää päivää myöhemmin tajuihinsa tulematta. Anmeriä ohjastanut jockey Herbert Jones jäi jalastaan roikkumaan jalustimeen ja raahautui matkaa jatkaneen hevosen perässä niin ikään tajuttomana. Pathé-yhtiön uutiskuvaajat onnistuivat tallentamaan koko välikohtauksen filmille. 

Davisonin tarkoituksena oli ilmeisesti kiinnittää kuninkaan hevoseen WSPU:n lippu, niin että se olisi näkynyt maaliin tultaessa. Toisen teorian mukaan hän yritti pujottaa Anmerin kaulaan *Votes for Women* -tekstillä varustettua nauhaa, jollainen Davisonin hallusta myös löydettiin. Joidenkin tapausta myöhemmin tutkineiden historioitsijoiden mukaan törmäys kuninkaan hevosen kanssa oli pelkkää sattumaa. Hevosten vauhti oli niin kova, ettei Davison olisi millään kyennyt tunnistamaan kohti tulleita hevosia.

Epsomin välikohtaus johti toiseen, kun WSPU:n jäsenet Kitty Marion ja Clara Giveen suorittivat kostoiskun Emily Davisonin kuoleman johdosta. Naiset tuhopolttivat Hurst Park Racecourse -laukkaradan katsomon 8. kesäkuuta 1913 Moulsey Hurstissä Surreyssä. Teon tarkoituksena oli kostaa neljä päivää aiemmin tapahtunut Emily Davisonin kuolema Epsomin Derbyssä.

## Muistaminen
Davisonista tuli kuolemansa myötä naisten äänioikeutta ajaneen liikkeen ensimmäinen varsinainen marttyyri. Hänen hautajaissaattuettaan seurasi katujen varsilla arviolta 200 000 ihmistä. Vuonna 2013 tapauksen satavuotismuiston kunniaksi paljastettiin Epsomin laukkaradalla muistolaatta. Toinen Davisonin muistolaatta on Ison-Britannian parlamenttitalossa Westminsterin palatsissa.

## Lähteet
*Emily Davison (1872 - 1913) BBC History

### Viitteet

## Aiheesta muualla
*British Pathén uutiskuvaa Epsomin tapahtumista You Tube
Mustasuohaukka

**Mustasuohaukka** (*Circus maurus*) on haukkojen heimon suohaukkojen sukuun kuuluva lintu. Sitä tavataan Lesothossa, Namibiassa ja Etelä-Afrikassa. Vaeltavana sitä tavataan myös Botswanassa ja Swazimaassa.

Kannan kooksi arvioitiin vuonna 2015 alle tuhat yksilöä, ja aikuisten yksilöiden määrä on noin 670 yksilöä. Kanta on myös vähenemään. Sen pääaluetta on läntinen Kapmaa. Se ei pesi Lesothossa, ja Pohjois-Namibiassa sitä on pieni erillinen alle 50 linnun kanta.

Sen elinpiiriä ovat viileät kuivat fynbos-vyöhykkeen alueet, ylävät heinäarot, Karoon pensastot ja avoimet tasangot, joilla kasvaa pensaita, sekä viljellyt alueet. Se pesii usein lähellä rannikon tai ylänköjen soita.

## Ulkonäkö
Lintu on kooltaan 48–53&nbsp;cm, eli se on keskikokoinen suohaukka. Aikuisen ulkonäkö on hyvin silmiinpistävä. Se on musta, ja pyrstössä on mustavalkoinen raidoitus, perä on valkoinen, ja jalat, silmät ja vahanahka. Sen lentosulat ja kyynärsulat ovat alapuolelta valkoiset ja ovat näin jyrkkä vastakohta mustille peitinsulille ja vartalolle. Nuoret linnut ovat tummanruskeita ja runsaasti täplikkäitä ja raidallisia, mutta niilläkin on selvä valkoinen perä ja raidallinen pyrstö.

## Lähteet
Kaliumsyanaatti

**Kaliumsyanaatti** (KOCN) on kalium- ja syanaatti-ionien muodostama epäorgaaninen ioniyhdiste. Ainetta käytetään kemianteollisuudessa muun muassa orgaanisissa synteeseissä ja metallurgiassa.

## Ominaisuudet
Kaliumsyanaatti on huoneenlämpötilassa valkoisina, voimakkaasti hygroskooppisina kiteinä. Yhdiste liukenee runsaasti veteen, mutta sen vesiliuokset hydrolysoituvat helposti muodostaen kaliumvetykarbonaattia ja ammoniakkia. Hydrolyysi tapahtuu nopeasti erityisesti happamissa olosuhteissa. Kuumennettaessa 700–900&nbsp;°C:n lämpötilaan kaliumsyanaatti hajoaa.

## Valmistus ja käyttö
Kaliumsyanaattia valmistetaan kuumentamalla kaliumkarbonaatin ja urean seosta noin 400&nbsp;°C:n lämpötilaan. Sivutuotteena reaktiossa muodostuu ammoniakkia. Muodostuva kaliumsyanaatti on tässä lämpötilassa neste, joten se jäähdytetään ja jauhetaan. Näin valmistettava kaliumsyanaatti on 95–99&nbsp;% puhdasta. Epäpuhtauksina voi olla kaliumkarbonaattia, syanuurihappoa ja biureettia.

Tärkein kaliumsyanaatin käyttökohde on orgaanisten yhdisteiden semikarbatsidin, dulsiinin, hydantoiinin ja karbidopan valmistus. Kaliumsyanaatin etuna natriumsyanaattiin on sen helpompi valmistus korkeamman puhtauden omaavana ja parempi vesiliukoisuus. Muita kaliumsyanaatin käyttökohteita ovat teräksen kovettaminen ja rikkaruohomyrkkynä sipuliviljelmillä ja nurmikoilla.

## Lähteet

## Aiheesta muualla
* PubChem: Potassium cyanate 
* Kyoto Encyclopedia of Genes and Genomes (KEGG): Potassium cyanate 
* ChemBlink: Potassium cyanate
AMEO

**AMEO-verkosto** on ammatillisten erityisoppilaitosten kumppanuusverkosto, jonka muodostavat Suomen kaikki ammatilliset erityisoppilaitokset. Verkosto on perustettu vuonna 2009 ja se on määritellyt perustehtäväkseen taata ammatillisen erityisopetuksen asiakkaille alueellisesti ja kansallisesti kattavat, tarpeenmukaiset ja uudistuvat ammatillisen erityisopetuksen palvelut. AMEO-verkosto haluaa myös vaikuttaa koulutusjärjestelmään ja työelämän toimijoihin siten, että koko ikäluokalle tarjoutuisi mahdollisuus saavutettaviin yksilöllisiin polkuihin ja elinikäisen oppimiseen.

## Ammatilliset erityisoppilaitokset

* Aitoon koulutuskeskus
* Ammattiopisto Live
* Ammattiopisto Luovi
* Ammattiopisto Spesia
* Kiipulan ammattiopisto
* Optima

## Aiheesta muualla
*AMEOn kotisivut
Roman Rozen

**Roman Romanovitš Rozen** (; 24. helmikuuta 1847 Tallinna – 1921 tai 1922 New York) oli venäläinen paroni ja diplomaatti. Hän oli Viktor Rozenin veli.

Rozen oli Venäjän lähettiläänä Tokiossa 1902–1904 ja Washington D.C.:ssä 1905–1911, sekä vuonna 1905 yhdessä Sergei Witten kanssa Venäjän edustajana Venäjän ja Japanin välisissä rauhanneuvotteluissa Portsmouthissa.
Piikki

**Piikki** tarkoittaa esimerkiksi seuraavia asioita:
* pistämistä tai pienten esineiden käsittelyä varten valmistettu terävä esine, toisinaan neulan synonyymi
* piikki, kasvilla oleva teräväkärkinen rakenne
* piikki, eläimellä oleva teräväkärkinen rakenne
* kevytmoottoripyörän puhekielinen nimitys
* rokotteen tai muun injektoimalla annettavan lääkkeen puhekielinen nimitys
* piikkikalojen (*Gasterosteidae*) heimoon kuuluvan kalan yleisnimitys
* Neula, neuvostoliittolainen elokuva
* Piikki, suomalainen sukunimi
* Piikki, engl. *Spike*, My Little Pony -animaatiosarjoissa sekä -leluissa esiintyvä pienikokoinen lohikäärmehahmo
* piikki, keihästyyppi
* Piikki, veitsi J. R. R. Tolkienin fantasiatarinoissa
Julian Speroni

**Julian Speroni** (s. 18. toukokuuta 1979) on argentiinalainen jalkapallomaalivahti. Hän edustaa Englannin Valioliigassa pelaavaa Crystal Palacea. Speroni siirtyi Crystal Palaceen vuonna 2004 skotlantilaisesta Dundee Unitedista. Speroni pelaa numerolla 1. Hänen pituutensa on 186 senttimetriä ja painonsa 87 kiloa. Speroni on pelannut myös yhden ottelun Argentiinan alle 20-vuotiaiden jalkapallomaajoukkueessa.

## Lähteet
* http://www.cpfc.co.uk/team/player-profile/julian-speroni/1
Madame Mystery

**Madame Mystery** on vuonna 1926 ensi-iltansa saanut Richard Wallacen ja Stan Laurelin ohjaama yhdysvaltalainen lyhytelokuva, jonka pääosassa on Theda Bara. *Madame Mystery* on genreltään komedia, ja sen tuotti Hal Roach Studios.

*Madame Mysteryn* kuvaukset alkoivat joulukuussa vuonna 1925 ja päättyivät seuraavan vuoden tammikuussa. Elokuva sai ensi-iltansa Yhdysvalloissa 12. maaliskuuta 1926, ja sen levittäjänä oli Pathé Exchange. *Madame Mystery* jäi Theda Baran viimeiseksi roolityöksi elokuvissa. Hän jäi samana vuonna 1926 eläkkeelle näyttelijänurastaan. Alun perin Baran oli tarkoitus tehdä Hal Roach Studiosille monta komediaelokuvaa, mutta *Madame Mystery* jäi ainoaksi. Elokuvan materiaalia käytettiin uudelleen Hal Roach Studiosin samana vuonna ilmestyneessä lyhytkomediaelokuvassa *[[45 Minutes from Hollywood]]*.

*Madame Mystery* on yksi harvoista Baran elokuvista, jotka ovat säilyneet nykypäivään asti. *Madame Mystery* on julkaistu VHS:lle ja DVD:lle. DVD-versio julkaistiin vuonna 2005.

## Juoni

Hallitus palkkaa madame Mysterieux’n tehtävään, jossa hänen pitää toimittaa vastikään löydettyä räjähdettä, heliumnitraattia, New Yorkiin. Toimitusmatkaan tulee monta mutkaa, kun juoneen sekaantuvat vihollismaan salaisista agenteista aina kahteen nälkäiseen taiteilijaan.

## Näyttelijät

## Lähteet

## Aiheesta muualla
* 
* 
* ''Madame Mystery'' Silent era -sivustolla 
* ''Madame Mystery'' TCM Movie Databasessa
Austin Madaisky

**Austin Madaisky** (s. 30. tammikuuta 1992 Surrey, Brittiläinen Kolumbia) on kanadalainen ammattilaisjääkiekkoilija, joka pelaa tällä hetkellä AHL-seura Springfield Falconsissa, Columbus Blue Jacketsin farmijoukkueessa. Madaisky on Blue Jacketsin vuoden  viidennen kierroksen varaus, numerolla 124.

## Ura
Madaisky pelasi vuosina 2008–2012 junioriliiga WHL:ssä. Calgary Hitmen varasi hänet vuonna 2007 numerolla 14. Toisena kautenaan Hitmenissä hänet vaihdettiin Kamloops Blazersiin, jossa hän pelasi vuoteen 2012 asti. Madaisky pelasi vuoden 2010 varaustilaisuutta edeltävässä huippulupausottelussa. WHL-vuosinaan Madaisky teki 238:ssa ottelussa tehot 29+84=113.

Blue Jackets kiinnitti Madaiskyn kolmen vuoden tulokassopimuksella vuonna 2012. Hän on siitä lähtien pelannut Columbuksen farmijoukkueissa, Springfield Falconsissa ja ECHL-liigan Evansville Icemenissä, tekemättä vielä NHL-debyyttiään.

## Lähteet
Ranskan 2. armeija

**Ranskan 2. armeija** () oli Ranskan maavoimien yhtymä, joka osallistui ensimmäiseen ja toiseen maailmansotaan. Se tuli tunnetuksi Verdunin taistelussa vuonna 1916, jolloin sen komentajana oli Philippe Pétain.

## Toinen maailmansota

Armeija perustettiin 27. elokuuta 1939, jolloin se alistettiin suoraan yleisesikunnalle. Armeija liitettiin 1. lokakuuta Ranskan 1. armeijaryhmään. Se liitettiin 14. toukokuuta 1940 koillisen rintaman yliesikunnalle ja edelleen 17. toukokuuta Ranskan 2. armeijaryhmään. Armeija liitettiin 6. kesäkuuta 4. armeijaryhmään, mistä se palasi 15. kesäkuuta 2. armeijaryhmään.

## Komentajat
Armeijankomentajina olivat:

* kenraali Robert Nivelle 1916
* kenraali Adolphe Guillaumat 15. joulukuuta 1916 – 14. joulukuuta 1917

*armeijankenraali Charles Huntziger 27. elokuuta 1939 - 4. toukokuuta 1940
*divisioonankenraali Henry Freydenberg 4. kesäkuuta 1940 -

## Lähteet
*

### Viitteet
Dmitri Tolstoi

**Dmitri Andrejevitš Tolstoi** (13. maaliskuuta (J: 1. maaliskuuta) 1823 Moskova – 7. toukokuuta (J: 25. huhtikuuta) 1889 Pietari) oli venäläinen kreivi ja taantumuksellisena tunnettu poliitikko. Hän toimi kansanvalistusministerinä Aleksanteri II:n aikana ja sisäministerinä Aleksanteri III:n valtakaudella. Hän kuului Tolstoin sukuun.

Tolstoi kirjoitti nuorempana eräitä tutkimuksia Venäjän historiasta. Hänet nimitettiin vuonna 1865 Pyhän synodin yliprokuraattoriksi. Vuosina 1866–1880 hän toimi opetusministeriössä kansanvalistusministerinä. Hän pyrki tiukalla kurilla estämään vallankumousaatteiden leviämisen opiskelijoiden tai opettajien keskuuteen, ja kumosi monia aiemmin tehtyjä opetuksen uudistuksia. Tolstoin aloitteesta perustettiin vuonna 1869 erityinen virasto valvomaan ja ohjailemaan yleisten koulujen oppilaiden ja opettajien mielialoja. Lisäksi oppikirjoja sensuroitiin ja epäilyttävinä pidettyjä opettajia erotettiin. Vuonna 1871 Tolstoi toteutti uudistuksen, jossa klassisen kreikan ja latinan asemaa lukioiden oppiaineina vahvistettiin huomattavasti ja niistä tehtiin pakollisia aineita ylioppilastutkintoihin. Tämä vaikeutti yliopistoihin pääsyä niille, joilla ei ollut varaa perehtyä näihin kieliin valmistavissa kouluissa. Tolstoin myönteisiä saavutuksia ministerinä olivat historiallis-filologisen instituutin perustaminen Pietariin vuonna 1867, Varsovan yliopiston uudelleenperustaminen, maatalousinstituutin perustaminen Puolan Nova Aleksandriaan sekä pappisseminaarien uudelleenjärjestäminen.

Vuonna 1882 Tolstoi nimitettiin sisäministeriksi ja santarmilaitoksen johtajaksi. Samana vuonna hänestä tuli myös Venäjän tiedeakatemian puheenjohtaja. Sisäministerinä hän peruutti monia aiemmin Aleksanteri II:n kaudella toteutettuja liberaaleja reformeja. Lehdistön sensuuria tiukennettiin elokuusta 1882 alkaen. Vuonna 1889 jokaisen maalaiskaupungin johtoon määrättiin maanomistaja-aateliin kuuluva ja sisäministeriön valitsema maakapteeni, joka sai nimittää kaupunginvanhimmat. Tolstoi jatkoi sisäministerinä vuonna 1889 tapahtuneeseen kuolemaansa asti.

## Lähteet

## Aiheesta muualla
Stefan de Vrij

**Stefan de Vrij** (s. 5. helmikuuta 1992 Ouderkerk aan den IJssel) on alankomaalainen jalkapalloilija, joka edustaa Italian pääsarjassa Serie A:ssa pelaavaa Interiä. Pelipaikaltaan de Vrij on keskuspuolustaja.

## Seurajoukkueura
Ensimmäisen ammattilaissopimuksensa Feyenoordin kanssa de Vrij solmi kesällä 2009, ja teki samana syksynä debyyttinsä seuran edustusjoukkueessa. Hän toimi Feyenoordin kapteenina kaudesta 2012–2013 lähtien, edellisen kapteenin Ron Vlaarin siirryttyä Englannin Valioliigassa pelaavaan Aston Villaan.

De Vrij siirtyi heinäkuussa 2014 italialaisseura Lazioon 8,5&nbsp;miljoonan euron siirtosummalla ja allekirjoitti viiden vuoden sopimuksen seuran kanssa. Hän pelasi neljän kauden aikana Serie A:ssa 95 ottelua ja teki niissä kahdeksan maalia. Kaudella 2015–2016 hän pelasi polvivamman vuoksi vain kaksi liigaottelua.

Kesällä 2018 de Vrij siirtyi Interiin. Kaudella 2018–2019 hän pelasi Serie A:ssa 28 ottelua ja teki kaksi maalia. Seuraavalla kaudella hän pelasi 34 liigaottelua ja teki neljä maalia. Kaudella 2020–2021 hän pelasi 32 liigaottelua ja teki niissä yhden maalin. Tuolla kaudella Inter voitti liigamestaruuden. Kaudella 2021–2022 hän pelasi 30 liigaottelua tekemättä maaleja. Inter voitti Italian cupin, ja loppuottelussa joukkue siirtyi jatkoajalla johtoon rangaistuspotkusta, joka tuomittiin de Vrij’hin kohdistuneen rikkeen vuoksi. Kaudella 2022–2023 hän pelasi Serie A:ssa 27 ottelua ja teki yhden maalin. Interin voittamassa Italian cupissa hän pelasi kolme ottelua. Kaudella 2023–2024 Inter voitti Serie A:n mestaruuden ja de Vrij pelasi liigassa 25 ottelua, joissa hän teki yhden maalin. Näiden kuuden kauden aikana de Vrij on pelannut Mestarien liigassa 36 ottelua ja Eurooppa-liigassa seitsemän ottelua. Hän teki Mestarien liigassa maalin lokakuussa 2021 Sheriff Tiraspolia vastaan.

### Maajoukkueura
De Vrij pelasi Alankomaiden maajoukkueessa ensimmäisen kerran elokuussa 2012 ystävyysottelussa Belgiaa vastaan. Hän pelasi vuoden 2014 maailmanmestaruuskilpailuissa joukkueensa kaikki ottelut ja teki yhden maalin avausottelussa Espanjaa vastaan. Alankomaat sijoittui kisoissa kolmanneksi. Kesällä 2021 pelatuissa Euroopan-mestaruuskilpailuissa hän pelasi joukkueensa kaikki neljä ottelua ja istui vaihdossa vain jatkopaikan kannalta merkityksettömän viimeisen alkulohko-ottelun toisen jakson. MM-kilpailuissa 2022 hän kuului Alankomaiden joukkueeseen mutta ei päässyt pelaamaan. EM-kilpailuissa 2024 hän pelasi täydet minuutit välieriin yltäneen joukkueensa kaikissa kuudessa ottelussa ja teki maalin puolivälieräottelussa Turkkia vastaan..

De Vrij on huhtikuun 2024 loppuun mennessä pelannut 72 A-maaottelua, joista 63 ottelua avauskokoonpanossa. Hän on maaotteluissaan tehnyt neljä maalia: kesäkuussa 2014 MM-kilpailuissa Espanjaa vastaan, syyskuussa 2014 EM-karsinnoissa Tšekkiä vastaan, maaliskuussa 2015 ystävyysottelussa Espanjaa vastaan ja heinäkuussa 2024 EM-kilpailuissa Turkkia vastaan..

## Lähteet

## Aiheesta muualla
Ferrer

**Ferrer** on ainakin seuraavien henkilöiden sukunimi:

* Albert Ferrer (s. 1970), espanjalainen jalkapalloilija ja valmentaja
* David Ferrer (s. 1982), espanjalainen tennispelaaja
* Florentino Ferrer Cinense (s. 1938), filippiiniläinen katolinen piispa
* Francisco Ferrer (1859–1909), katalonialainen vapaa-ajattelija ja anarkisti
* Frank Ferrer (s. 1966), yhdysvaltalainen muusikko
* Gabriel Ferrer, espanjalainen karateka
* Ibrahim Ferrer (1927–2005), kuubalainen muusikko
* José Ferrer (1909–1992), puertoricolaissyntyinen näyttelijä ja elokuvaohjaaja
* José Figueres Ferrer (1906–1990), costaricalainen poliitikko ja maansa moninkertainen presidentti
* Juan Ferrer (1955–2015), kuubalainen judoka ja olympiamitalisti
* Llorenç Serra Ferrer (s. 1953), espanjalainen jalkapallovalmentaja
* Mel Ferrer (1917–2008), yhdysvaltalainen näyttelijä, ohjaaja ja tuottaja
* Miguel Ferrer (1955–2017), yhdysvaltalainen näyttelijä
* Miguel Ángel Ferrer Martínez eli Mista (s. 1978), espanjalainen jalkapalloilija
* Nino Ferrer (1934–1998), italialais-ranskalainen laulaja, lauluntekijä ja kirjailija
* Séverine Ferrer (s. 1977), ranskalainen laulaja
* Vicent Ferrer (n. 1350–1419), espanjalainen dominikaanimunkki.
Ranskan 4. armeija

**Ranskan 4. armeija** () oli Ranskan maavoimien yhtymä, joka osallistui ensimmäiseen ja toiseen maailmansotaan.

## Toinen maailmansota

Armeija perustettiin 27. elokuuta 1939, jolloin se alistettiin Ranskan 2. armeijaryhmälle ja 6. kesäkuuta armeija siirrettiin osaksi 4. armeijaryhmää.

## Komentajat
Armeijankomentajina olivat:
*armeijankenraali Réquin 27. elokuuta 1939 - 

## Lähteet
*

### Viitteet